
Către:

BIROUL PERMANENT
AL
CAMEREI DEPUTAŢILOR,

 	
Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale, transmis cu adresa Pl x 160/2020 din 27 aprilie 2020 şi înregistrat la  Comisia pentru apărare, ordine publică şi siguranţă naţională cu nr. 4c-15/121  din 28.04.2020.                                                                     
În raport de obiectul şi conţinutul său, proiectul de lege face parte din categoria legilor ordinare.	
	

	PREŞEDINTE,

Ion MOCIOLCĂ

RAPORT 

asupra proiectului de Lege privind aprobarea Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale


În conformitate cu prevederile art. 94 şi 114 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională, a fost sesizată spre  dezbatere pe fond, cu proiectul de Lege privind aprobarea Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale, trimis cu adresa nr. Pl x 160/2020 din 27 aprilie 2020 şi înregistrat la  Comisia pentru apărare, ordine publică şi siguranţă naţională cu nr. 4c-15/121  din 28.04.2020                                                                
Consiliul Legislativ, conform avizului cu nr. 99/10.02.2020, a avizat negativ proiectul de ordonanță. 
Senatul, în calitate de primă Cameră sesizată, ca urmare a depasirii termenului de adoptare, potrivit art.115 alin.(5) din Constitutia României republicata, în şedinţa din 23 aprilie 2020.
Proiectul de lege are ca obiect de reglementare modificarea şi completarea unor acte normative din domeniul apărării naţionale. Potrivit expunerii de motive, proiectul vizează adaptarea prevederilor art.26 din Legea nr.121/2011 la situaţiile apărute în aplicarea acestei legi şi al asigurării unui tratament echitabil de acordare a drepturilor stipulate de lege tuturor categoriilor de personal, care participă la misiuni şi operaţii în afara teritoriului statului român.
Prin obiectul de reglementare și conținutul său, proiectul de lege face parte din categoria legilor ordinare.
Camera Deputaților este cameră decizională, în conformitate cu dispozițiile art. 75 alin. (1) din Constituţia României, republicată, şi ale art. 91 alin. (9) pct.1  din Regulamentul Camerei Deputaţilor, republicat.
Comisia pentru  apărare,  ordine  publică şi siguranţă  naţională  au  dezbătut proiectul de lege în ședința din data de 5 mai 2020. La şedinţă, membrii Comisiei au fost prezenţi conform listei de prezență.
[bookmark: _GoBack]6. În urma dezbaterilor, în ședința  din 5 mai 2020,  membrii Comisiei pentru apărare, ordine publică şi siguranţă naţională au hotărât, cu majoritate  de voturi  să propună plenului Camerei Deputaților, adoptarea proiectului de Lege privind respingerea  Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale cu amendamente admise, cuprinse în Anexa care face parte integrată din prezentul raport, din următoarele considerente:

- La aceeaşi dată la care a fost primit spre avizare prezentul proiect de ordonanţă de urgenţă de către Consiliul legislativ (05.02.2020), în şedinţa comună a Camerei Deputaţilor şi Senatului a fost retrasă încrederea acordată Guvernului, prin adoptarea unei moţiuni de cenzură, în condiţiile art.67, art.110 alin.(2) şi art.113 alin.(l) din Constituţia României, republicată. Ca urmare, în conformitate cu prevederile art.110 alin.(4) din Constituţia României, republicată, Guvernul demis prin moţiune de cenzură „îndeplineşte numai actele necesare pentru administrarea treburilor publice, până la depunerea jurământului de membrii noului Guvern
- In aplicarea prevederilor constituţionale sus-menţionate, art.37 alin.(3) din Ordonanţa de urgenţă a Guvernului nr.57/2019 privind Codul administrativ, cu completările ulterioare, prevede că: În cazul încetării mandatului sau, în condiţiile prevăzute de Constituţie, până la depunerea jurământului de către membrii noului Guvern, Guvernul continuă să emită numai actele cu caracter individual sau normativ, necesare pentru administrarea treburilor publice, fără a promova politici noi. In această perioadă, Guvernul nu poate să emită ordonanţe sau ordonanţe de urgenţă şi nu poate iniţia proiecte de lege”
- Potrivit prevederilor art.4 alin.(l) din Legea nr.73/1993 pentru înfiinţarea, organizarea şi funcţionarea Consiliului Legislativ, republicată, proiectele de ordonanţe şi de hotărâri cu caracter normativ se supun spre adoptare Guvernului numai cu avizul Consiliului Legislativ.
- La paragraful 80 din considerentele Deciziei Curţii Constituţionale nr. 140/2019, se reţine că Legiuitorul constituant a reglementat în art.79 din Legea fundamentală rolul Consiliului Legislativ, de «organ consultativ de specialitate al Parlamentului, care avizează proiectele de acte normative în vederea sistematizării, unificării şi coordonării întregii legislaţii. El ţine evidenţa oficială a legislaţiei României». Sub acest aspect, nesolicitarea avizului consultativ al Consiliului Legislativ duce la neconstituţionalitatea legii sau ordonanţei - simplă sau de urgenţă






	PREȘEDINTE,

Ion MOCIOLCĂ
	SECRETAR

Dumitru LUPESCU

Anexa 
PLX 160/2020
AMENDAMENTE ADMISE 




	Nr.
crt.
	Ordonanţa de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale

	Text 
adoptat de Senat
	Text propus 
(autor amendament)
	Motivare

	1.
	

---
	Titlul Legii: Lege privind aprobarea Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale
	Titlul Legii: Lege privind respingerea  Ordonanţei de urgenţă a Guvernului nr.17/2020 pentru modificarea şi completarea unor acte normative din domeniul apărării naţionale

Comisia pentru apărare, ordine publică şi siguranţă naţională

	

	2.
	

---
	Articol unic. – Se aprobă Ordonanţa de urgenţă a Guvernului nr.17 din 4 februarie 2020 pentru modificarea şi completarea unor acte normative din domeniul apărării naţionale,  publicată în Monitorul Oficial al României, Partea I, nr. 103 din 11 februarie 2020.
	Articol unic. – Se respinge Ordonanţa de urgenţă a Guvernului nr.17 din 4 februarie 2020 pentru modificarea şi completarea unor acte normative din domeniul apărării naţionale, publicată în Monitorul Oficial al României, Partea I, nr. 103 din 11 februarie 2020.
Comisia pentru apărare, ordine publică şi siguranţă naţională

